

**LIETUVOS RESPUBLIKOS SEIMAS**

**REZOLIUCIJA**

**DĖL 2014 M. VALSTYBĖS BIUDŽETO**

2013 m. gruodžio 5   d.
Vilnius

Lietuvos Respublikos Seimas, išnagrinėjęs Lietuvos Respublikos Vyriausybės antrajam svarstymui pateiktą 2014 metų valstybės biudžeto ir savivaldybių biudžetų finansinių rodiklių patvirtinimo įstatymo projektą, su apgailestavimu pastebi, kad LR Vyriausybė šiame projekte neatsižvelgė į LR Seimo nutarimą „Dėl pensijų kompensavimo“ (2013 m. lapkričio 21 d.).

Šį nutarimą LR Seimas patvirtinto vienbalsiai ir jame pasiūlė LR Vyriausybei „valstybinių socialinio draudimo pensijų ir dideliu mastu sumažintų visų valstybinių pensijų kompensavimą pradėti nuo 2014 m. liepos 1 d.“, o lėšas reikalingas valstybinėms socialinio draudimo pensijoms kompensuoti pasiūlė skirti iš valstybės biudžeto.

LR Seimas taip pat numatė, kad tuo atveju jei 2014 m. pirmojo ketvirčio valstybės biudžeto pajamų surinkimas viršys planuotas pajamas arba atsiras kiti finansavimo šaltiniai, toks kompensavimas turėtų prasidėti anksčiau.

LR Seimas pažymi, kad jei iki 2014 metų valstybės biudžeto ir savivaldybių biudžetų finansinių rodiklių patvirtinimo įstatymo priėmimo LR Seime LR Vyriausybė nepateiks pasiūlymų, kuriais valstybės biudžete būtų numatomos konkrečios lėšos pensijų kompensavimui, toks kompensavimas nuo 2014 m. liepos 1 d. negalės būti įvykdomas.

LR Seimas dar kartą kviečia LR Vyriausybę atsakingai svarstyti 2013 m. lapkričio 21 d. LR Seimo priimtą nutarimą „Dėl pensijų kompensavimo“ ir pateikti reikalingus 2014 metų valstybės biudžeto ir savivaldybių biudžetų finansinių rodiklių patvirtinimo įstatymo projektui pasiūlymus, kurie leistų 2014 metais įgyvendinti dalinį buvusių sumažintų senatvės pensijų kompensavimą.

LR Vyriausybei atsisakant vykdyti LR Seimo išreikštą valią, LR Seimas pasilieka sau teisę į tai atitinkamai reaguoti balsuojant dėl 2014 metų valstybės biudžeto ir savivaldybių biudžetų finansinių rodiklių patvirtinimo įstatymo priėmimo.

SEIMO PIRMININKĖ LORETA GRAUŽINIENĖ

Teikia Seimo nariai:

Andrius Kubilius

Jurgis Razma